Dance

Un dance ye una representación teatral popular con dialogos y bailes que s'intercalan. Antonio Beltrán Martínez: El dance aragonés: planteamientos y problemas generales en Actas de las Jornadas de Etnología Aragonesa 11, 1989, p. 15 Ye exclusivo d'Aragón, encara que bella d'as suyas partis se troban en redoladas amanadas. Tenió lo suyo apocheu en o sieglo XVIII y dende alavez ha iu esmortecendo-se y desapareixendo de muitos lugars (manimenos s'ha recuperau en cualques d'ells).

Se scenifica al raso y l'obchectivo ye celebrar a festividat d'un Santo patrón en una especie de pacto pa recibir a suya protección y que ye esviellau cada anyo. Francisco Javier Aznar Aznar: El dance de Bulbuente (PDF, 10.89 Mb) Centro de Estudios Borjanos, ISBN 9788499112381, 2013, p.16

 Partis mas habituals d'un dance 
 pastorada: ye un dialogo entre pastors, per un regular entre un mairal y un repatán. 
 soldadesca: ye la luita entre moros (u turcos) y cristianos, u entre lo Diaple y l'Anchel. 
 alabanzas: son peticions d'os danzaires a lo Santo. 
 bailes u palotiaus: os intrumentos mas usuals emplegaus son: gaita de boto, donzaina, tambor, trompa de Ribagorza, chiflo, chicotén, encara que tamién s'emplegan o vriolín, cordión u clarinet. 
 mochiganga: ye un repaso satirico per parti d'o repatán d'os esdevenimientos mas destacaus ocurrius en o lugar mientres ixe anyo.

 Personaches mas habituals d'un dance  
 mairal, caporal d'os pastors. 
 repatán, pastor choven. 
 danzaires. 
 diaple. 
 anchel.

 Referencias 

 Vinclos externos 

*